
Budapest turizmus marketingjének öko-szemléletű újradefiniálási lehetőségei

BUDAPEST TURIZMUS MARKETINGJÉNEK ÖKO-SZEMLÉLETŰ ÚJRADEFINIÁLÁSI LEHETŐSÉGEI
The opportunities for redefinition of the Budapest city marketing: the eco-friendly approach.
Készítette: Józsa Judit, Szent István Egyetem, Gazdaság- és Társadalomtudományi Kar, Turizmus és vendéglátás szak, BA, III. évfolyam
Témavezető: Dr. habil. Vasa László, egyetemi docens, Regionális Gazdaságtani és Vidékfejlesztési Intézet
A Tudományos Diákköri Konferenciára készített dolgozatom célja Budapest turisztikai termékként való újradefiniálása abból a megközelítésből, mely szerint a fejlesztés központjában a környezetbarát városkép kialakítása áll. Vizsgálatom tárgya, hogy mindezen innovációk miként hatnak a város nemzetközi szintű integrálódására a környezettudatos turisztikai desztinációk kínálatában, illetve hogy az erre való törekvések, mind Budapest tekintetében, mind mikro szinten (a turisztikai szolgáltatások kínálatában) milyen módon befolyásolják a beutazó turizmust, milyen mértékben motiválja a turistákat, hogy fő desztinációjukként Budapestet válasszák. A dolgozatomban megvizsgálom a már meglévő „eco-friendly” turisztikai erőforrások marketingjének fejlesztését, illetve a lehetőségek kiaknázását annak a tükrében, hogy hogyan bővülhet Budapest kínálata, ami által szélesebb turista-igényeket elégíthet ki.
A kutatás során megvizsgálok olyan nemzetközi, illetve hazai példákat, ahol ez a módszer már bevált turisztikai fogásnak minősül. Ezeken a „best practice” komparatív vizsgálatokon keresztül bemutatom, hogyan valósítható meg az innováció azon formája, amivel turisztikai vonzerőt biztosítsunk az adott térségnek. A városi turizmusra alapozva keresem mindazon tényezők összességét – figyelembe véve Budapest földrajzi, természeti, kulturális adottságait – , mely egy ökoszemléletű turizmus kialakítását teszik lehetővé. A frekventált turisztikai csomópontokon túl, a külkerületekre is kiszélesítem vizsgálatom, hogy a fenntarthatóság a tágabban értelmezett befogadó közegben is érvényesüljön.
Összegezve, a TDK dolgozatomban arra a kérdésre próbálok meg választ adni, hogy a kínálat ilyen irányú fejlesztésével bővíthető-e a kereslet Budapest turizmusát illetően, kialakulhat-e egy olyan turisztikai termék, amely felveheti a versenyt más ,,eco-friendly” városokkal szemben nemzetközi viszonylatban? 



